ສຸຂະພາບ: ລະດັບຕໍ່າຂອງໄວຕາມິນ D ມີຜົນກະທົບຕໍ່ການຈື່ຈຳ
ພວກ​ທີ່ມີ​ໄວ​ຕາ​ມິນ​ດີ​ ​ໃນ​ລະດັບຕໍ່າທີ່ສຸດ ​ແມ່ນ​ມີ​ທາງ​ທີ່ຈະປະສົບ​ກັບ​ການເຊື່ອມລົງ ​ຂອງປະສາດຮັບ​ຮູ້​ ເຖິງ 60%.
ການສຶກສາໃໝ່ອັນນຶ່ງລົງຄວາມເຫັນວ່າ ພວກຄົນສູງອາຍຸ ທີ່ຂາດໄວຕາມິນດີ ມີທ່າທາງຫລາຍກ່ວາພວກທີ່ບໍ່ຂາດໄວຕາມິນດັ່ງກ່າວ ວ່າຈະປະເຊີນກັບການລຸດນ້ອຍຖອຍລົງຢ່າງໜັກ ໃນຄວາມສາມາດດ້ານການຄິດ ການວາງແຜນ ແລະການຈື່ຈຳ ເປັນທີ່ຮູ້ກັນຢູ່ແລ້ວວ່າ ລະດັບຕໍ່າຂອງໄວຕາມິນດີ ໄດ້ມີສ່ວນພົວພັນກັບການແຕກຫັກຂອງກະດູກຫລືໂຣກກະດູກພຸພ່ອຍ, ຄວາມເຈັບປວດ, ແລະໂຣກຊຳເຮື້ອຕ່າງໆ ເຊັ່ນໂຣກມະເຮັງ, ໂຣກຫົວໃຈ, ໂຣກເບົາຫວານ ແລະໂຣກເສັ້ນປະສາດແຂງໂຕ ຫລື Multiple Sclerosis ມາບັດນີ້ ບັນດານັກຄົ້ນຄວ້າໄດ້ພົບເຫັນວ່າມີສ່ວນພົວພັນກັນລະຫວ່າງ ການຂາດເຂີນໃນສິ່ງທີ່ເອີ້ນວ່າ “sunshine” ໄວຕາມິນ ຫລືໄວຕາມິນແສງຕະເວັນ ກໍຄືໄວຕາມິນ D ນັ້ນ ກັບຄວາມເຊ່ືອມຂອງປະສາດຮັບຮູ້ຂອງພວກຄົນສູງອາຍຸ ສາເຫດທ່ີແຜ່ຫຼາຍທ່ີສຸດອັນນ່ຶງຂອງການຂາດໄວຕາມິນດີ ກໍຄືການຂາດແສງຕາເວັນ ຊຶ່ງແມ່ນຄວາມເປັນຫ່ວງໂດຍສະເພາະ ຂອງພວກຜູ້ເຖົ້າ ທ່ີມີກິດຈະກໍາທາງຮ່າງກາຍໜ້ອຍລົງ ເພາະວ່າເຂົາເຈົ້າມັກໃຊ້ເວລາຢູ່ຂ້າງນອກຫລືກາງແຈ້ງ ໜ້ອຍກວ່າແຕ່ກ່ອນ ໃນການທົດລອງກັບພວກຜູ້ເຖົ້າຊາວອິຕາລີ ຫຼາຍກວ່າ 850 ຄົນ ທີ່ມີ ອາຍຸ ແຕ່ 65 ປີຂຶ້ນໄປນັ້ນ ພວກນັກວິທະຍາສາດທ່ີ ວິທະຍາໄລການແພດ Peninsula Medical School ໃນປະເທດອັງກິດ ພົບເຫັນວ່າ ພວກທ່ີມີໄວຕາມິນດີໃນລະດັບຕໍ່າທ່ີສຸດ ແມ່ນມີທາງທ່ີຈະປະສົບກັບການເຊ່ືອມລົງຂອງປະສາດຮັບຮູ້ ເຖິງ 60% ນັກຄົ້ນຄວ້າ David Llewellyn ຊ່ຶງເປັນນັກຊ່ຽວຊານດ້ານໂຣກຄວາມຈຳເຊ່ືອມ ແລະເປັນຜູ້ນຳພາການສຶກສານີ້ ກ່າວວ່າ: ທ່ານ Llewellyn ກັບເພ່ືອນຮ່ວມງານຂອງທ່ານ ໄດ້ທຳການສຶກສາພວກຜູ້ເຖົ້າຊາວອີຕາລີເຫລົ່ານັ້ນ ເປັນເວລາ 6 ປີ ຕັ້ງແຕ່ປີ 1998 ມາ ໂດຍໄດ້ທຳການທົດລອງຂັ້ນຕົ້ນ ດ້ວຍການວັດແທກເບ່ິງໄລຍະເວລາຂອງຄວາມຊົງຈຳຂອງເຂົາເຈົ້າ, ຄວາມສາມາດໃນການຮຽນຮູ້ ໃນການຈື່ຈຳ, ແລະການວາງແຜນ ຕລອດທັງການຈັດວາງວຽກງານຕ່າງໆນຳ ພວກນັກຄົ້ນຄວ້າໄດ້ສັງເກດເຫັນວ່າມີການເຊ່ືອມໂຊມລົງໃນສ່ວນ ໃຫຽ່ຂອງຄວາມສາມາດຕ່າງໆ ທີ່ກ່າວມານັ້ນ ໃນໝູ່ພວກຜູ້ເຖົ້າທ່ີມີລະດັບໄວຕາມິນດີ ຕໍ່າທ່ີສຸດ ຍົກເວ້ນຄວາມສາມາດດ້ານນຶ່ງ ນັ້ນກໍຄືໄລຍະເວລາຂອງຄວາມເອົາໃຈໃສ່ຂອງເຂົາເຈົ້າ ຊຶ່ງຜົນຂອງການທົດລອງສະແດງວ່າ ການທ່ີມີໄວຕາມິນດີໃນລະດັບຕໍ່າ ບໍ່ໄດ້ມີຜົນກະທົບທີ່ສຳຄັນໃດໆ ຕໍ່ໄລຍະເວລາແຫ່ງຄວາມເອົາໃຈໃສ່ຫລືຄວາມສົນໃຈຂອງເຂົາເຈົ້າໃນເລື້ອງຕ່າງໆ ທ່ານ Llewellyn ກ່າວວ່າ ເວົ້າແທ້ແລ້ວ ການພົບເຫັນວ່າມີຄວາມກ່ຽວພັນກັນຢ່າງແຂງແຮງລະຫວ່າງໂຣກຄວາມຈຳເຊ່ືອມ ກັບການມີໄວຕາມິນດີໃນລະດັບຕໍ່ານັ້ນ ແມ່ນເປັນຂ່າວດີ ຊ່ຶງທ່ານກ່າວວ່າ: ພວກນັກຄົ້ນຄວ້າພາກັນຄິດວ່າ ໄວຕາມິນດີອາດຫຼຸດຜ່ອນການເຊ່ືອມໂຊມຂອງສະໝອງລົງ ໂດຍສົ່ງເສີມການກໍ່ໂຕຂອງເນື້ອເຍື່ອຂອງເສັ້ນປະສາດ ທີ່ຈຳເປັນສຳລັບການທຳໜ້າທ່ີຕ່າງໆຂອງມັນສະໝອງ ອັນລວມທັງປັບປຸງຄວາມສາມາດໃນດ້ານການຮັບຮູ້ແລະຈື່ຈໍານໍາ ທ່ານ Bill Thies ເປັນຫົວໜ້າຝ່າຍການແພດແລະວິທະຍາສາດ ຂອງສະມາຄົມໂຣກຫຼົງລືມ ຫລື Alzheimer’s Association ທ່ີນະຄອນ Chicago ລັດ Illinois ອົງການດັ່ງ ກ່າວສົ່ງເສີມການຄົ້ນຄວ້າໄປສູ່ການປ່ິນປົວແລະຮັກສາໃຫ້ຫາຍ ໂຣກເສ້ນປະສາດເຊື່ອມທີ່ ສົ່ງຜົນກະທົບຕໍ່ສະໝອງ ຊ່ຶງພາໃຫ້ສູນເສຽຄວາມຊົງຈຳຢ່າງໃຫຽ່ແລະໃນທ່ີສຸດກໍຕາຍໄປນັ້ນ ເຖິງແມ່ນການສຶກສາຫລາຍໆຄັ້ງ ຊີ້ບອກວ່າພວກທ່ີເປັນໂຣກຫຼົງລືມແລ້ວນັ້ນ ບໍ່ມີປະຕິກິລິ ຍາສະໜອງຕອບຕໍ່ຢາໄວຕາມິນດີກໍຕາມ ແຕ່ທ່ານ Thies ກໍກ່າວວ່າ ມັນອາດຈະເປັນໄປໄດ້ ທ່ີວ່າ ການກິນຢາໄວຕາມິນດີເພ່ີມແຕ່ຫົວທີ ໃນເວລາທີ່ເລີ່ມເປັນໂຣກດ່ັງກ່າວນັ້ນ ມັນ ກໍອາດຈະປ້ອງກັນ ຫຼືບໍ່ກໍຖ່ວງດຶງໃຫ້ໂຣກດ່ັງກ່າວ ຊັກຊ້າລົງ